NÁRODNÁ RADA SLOVENSKEJ REPUBLIKY

VI. volebné obdobie

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

K číslu: 1113/2015

**1580a**

# S p o l o č n á s p r á v a

**výborov Národnej rady Slovenskej republiky o výsledku prerokovania vládneho návrhu zákona, ktorým sa mení a dopĺňa zákon č. 563/2009 Z. z. o správe daní (daňový poriadok) a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony (tlač 1580) vo výboroch Národnej rady Slovenskej republiky v druhom čítaní**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

Výbor Národnej rady Slovenskej republiky pre financie a rozpočet ako gestorský výbor, podáva Národnej rade Slovenskej republiky v súlade s § 79 ods. 1 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov túto spoločnú správu výborov Národnej rady Slovenskej republiky o prerokovaní vyššie uvedeného vládneho návrhu zákona.

**I.**

Národná rada Slovenskej republiky uznesením č. 1833 z 24. júna 2015 pridelilavládny návrh zákona, ktorým sa mení a dopĺňa zákon č. 563/2009 Z. z. o správe daní (daňový poriadok) a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony (tlač 1580) týmto výborom Národnej rady Slovenskej republiky :

* Výboru Národnej rady Slovenskej republiky pre financie a rozpočet,
* Ústavnoprávnemu výboru Národnej rady Slovenskej republiky,
* Výboru Národnej rady Slovenskej republiky pre hospodárske záležitosti

**II.**

Gestorský výbor nedostal do začatia rokovania o vládnom návrhu zákona, ktorým sa mení a dopĺňa zákon č. 563/2009 Z. z. o správe daní (daňový poriadok) a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony (tlač 1580) stanoviská poslancov Národnej rady Slovenskej republiky podané v súlade s § 75 ods. 2 zákona NR SR č. 350/1996 Z. z. o rokovacom poriadku Národnej rady Slovenskej republiky v znení neskorších predpisov.

**III.**

K predmetnému vládnemu návrhu zákona zaujali výbory Národnej rady Slovenskej republiky tieto stanoviská:

1. Odporúčanie pre Národnú radu Slovenskej republiky návrh **schváliť s pozmeňujúcimi a doplňujúcimi návrhmi**
* **Výbor** Národnej rady Slovenskej republiky **pre financie a rozpočet** (uzn. č. 454 zo dňa 3. septembra 2015)
* **Ústavnoprávny výbor** Národnej rady Slovenskej republiky (uzn. č. 639 zo dňa 8. septembra 2015)
* **Výbor** Národnej rady Slovenskej republiky **pre hospodárske záležitosti** (uzn. č. 470 zo dňa 10. septembra 2015)

**IV.**

Z uznesení výborov Národnej rady Slovenskej republiky uvedených pod bodom III. tejto správy vyplynuli tieto pozmeňujúce a doplňujúce návrhy:

1. **K čl. I v doterajšom bode 2** sa slová „a av)“ nahrádzajú slovami „až aw)“ a v § 11 sa odsek 6 dopĺňa písmenom aw), ktoré znie:

„aw) subjektom, ktorí na základe verejného obstarávania19n) poskytujú finančnej správe služby v oblasti informačných technológií, na účely vytvárania, správy a rozvoja informačných systémov finančnej správy.“.

Poznámka pod čiarou k odkazu 19n znie:

„19n) Zákon č. ....... Z. z. o verejnom obstarávaní a o zmene a doplnení niektorých zákonov.“.“.

Rozširuje sa okruh osôb oprávnených oboznamovať sa s daňovým tajomstvom z dôvodu, aby subjekt, ktorý na základe verejného obstarávania poskytuje finančnej správe služby v oblasti informačných technológií mohol pracovať s údajmi, ktoré sú daňovým tajomstvom.

**Výbor NR SR pre financie a rozpočet**

**Gestorský výbor odporúča schváliť.**

1. **K čl. I 3. bodu** (§ 13 ods. 10)

V čl. I 3. bode v § 13 ods. 10 sa slová „uvedenej v § 14 ods. 1“ nahrádzajú slovami „podľa § 14 ods. 1“.

Ide o formulačné spresnenie v súlade so zaužívanou legislatívnou technikou použitou v § 14 (čl. I bod 4.).

**Výbor NR SR pre financie a rozpočet**

**Výbor NR SR pre hospodárske záležitosti**

**Ústavnoprávny výbor NR SR**

**Gestorský výbor odporúča schváliť.**

1. **K čl. I za doterajší bod 5** sa vkladá nový bod 6, ktorý znie:

„V § 20 ods. 2 posledná veta znie: „Správca dane, ktorým je colný úrad môže takúto osobu predviesť daňovému úradu alebo colnému úradu sám.“.“.

Doterajšie body je potrebné primerane prečíslovať.

Z dôvodu zabezpečenia operatívnejšej správy daní, je účelné, aby colníci predviedli osobu, ktorá sa nedostaví na výzvu správcu dane aj daňovému úradu tak, ako to v súčasnosti zabezpečujú pre colné úrady.

**Výbor NR SR pre financie a rozpočet**

**Gestorský výbor odporúča schváliť.**

1. **K čl. I doterajší bod 9 znie:**

„9. V § 26 odsek 9 znie:

„(9) Podniky27aa) sú povinné za podmienok uvedených v osobitnom predpise27ab) poskytnúť na účely správy daní správcovi dane na jeho žiadosť údaje účastníkov27ac) a prevádzkové údaje.27ad)“.

Poznámky pod čiarou k odkazom 27aa až 27ad znejú:

„27aa) § 5 ods. 1 zákona č. 351/2011 Z. z. o elektronických komunikáciách.

27ab) § 63 zákona č. 351/2011 Z. z.

27ac) § 56 ods. 3 zákona č. 351/2011 Z. z.

27ad) § 57 ods. 1 zákona č. 351/2011 Z. z.“.“.

V nadväznosti na novelu ustanovení zákona
č. 351/2011 Z. z. o elektronických komunikáciách v znení neskorších predpisov prijatú v nadväznosti na nález Ústavného súdu SR, PL. ÚS 10/2014-78 zo dňa 29.04.2015 a účinnú od 23.06.2015 je potrebné zmeniť uvedený bod návrhu. Podľa navrhovaného ustanovenia bude správca dane oprávnený získať na účely správy daní od podnikov poskytujúcich elektronické komunikačné služby alebo siete údaje o účastníkoch ako aj prevádzkové údaje na základe svojej konkrétnej požiadavky. Ministerstvo spravodlivosti SR s cieľom vyhovieť výhradám Ústavného súdu SR navrhlo zmenu ustanovenia § 63 zákona č. 351/2011 Z. z., a to v návrhu zákona, ktorým sa na účely Trestného zákona vymedzujú látky s anabolickým alebo iným hormonálnym účinkom a ktorým sa menia a dopĺňajú niektoré zákony, ktorý je stále v legislatívnom procese. Vzhľadom na uvedené je v poznámke pod čiarou k odkazu 27ab potrebné uviesť odkaz na ustanovenie § 63 zákona 351/2011 Z. z. bez uvedenia konkrétneho odseku.

**Výbor NR SR pre financie a rozpočet**

**Gestorský výbor odporúča schváliť.**

1. **K čl. I 13. bodu** (§ 33 ods. 4)

V čl. I 13. bode v § 33 odsek 4 znie:

„(4) Podmienky a podrobnosti o elektronickej komunikácii a poskytovaní elektronických služieb uverejní finančné riaditeľstvo na svojom webovom sídle.“.

Ide o precizovanie navrhovaného znenia § 33 ods. 4, ktoré konvenuje so zdôvodnením v osobitnej časti dôvodovej správy k návrhu.

**Výbor NR SR pre financie a rozpočet**

**Výbor NR SR pre hospodárske záležitosti**

**Ústavnoprávny výbor NR SR**

**Gestorský výbor odporúča schváliť.**

1. **K čl. I 21. bodu** (§ 67 ods. 10)

V čl. I 21. bode v § 67 ods. 10 sa slovo „právoplatnosti“ nahrádza slovami „nadobudnutia právoplatnosti“.

Ide o formulačné spresnenie v súlade so zaužívanou legislatívnou technikou použitou v zákone č. 563/2009 Z. z. (napr. § 16, 53c, 63, 67).

**Výbor NR SR pre financie a rozpočet**

**Výbor NR SR pre hospodárske záležitosti**

**Ústavnoprávny výbor NR SR**

**Gestorský výbor odporúča schváliť.**

1. **K čl. I v doterajšom bode 33** v § 155 ods. 2 sa na konci pripájajú tieto slová „nie menej ako 1% z vyrubenej sumy najviac však vo výške vyrubenej sumy.“.

S cieľom dodržať súčasný princíp ukladania pokút, kedy je určená dolná a horná hranica pokuty alebo pevná suma pokuty je vhodné aj pri novom počítaní pokút určiť minimálnu výšku pokuty a zároveň ustanoviť, aby sa pokuta neukladala vo vyššej sume, ako je suma dorubu.

**Výbor NR SR pre financie a rozpočet**

**Gestorský výbor odporúča schváliť.**

1. **K čl. II 2. bodu** (§ 8 ods. 5)

V čl. II 2. bode § 8 ods. 5 sa nad slová „centrálnou bankou“ a nad slová „posledný referenčný výmenný kurz“ umiestňuje odkaz 16 a veta „Poznámka pod čiarou k odkazu 16 sa nahrádza vetou „Poznámka pod čiarou k odkazu 16 znie:

16) Čl. 18 ods. 2 v**ykonávacieho nariadenia Komisie (EÚ) č. 1189/2011 z  18. novembra 2011, ktorým sa ustanovujú podrobné pravidlá vykonávania určitých ustanovení smernice Rady 2010/24/EÚ o vzájomnej pomoci pri vymáhaní pohľadávok vyplývajúcich z daní, poplatkov a ďalších opatrení (Ú. v. EÚ L 302, 19. 11. 2011).“.“.**

Ide o legislatívno-technickú úpravu, ktorá rešpektuje platné účinné znenie § 8 ods. 5 zákona a o doplnenie chýbajúceho odkazu na právne záväzný akt, s ktorým sa § 8 ods. 5 zosúlaďuje.

**Výbor NR SR pre financie a rozpočet**

**Výbor NR SR pre hospodárske záležitosti**

**Ústavnoprávny výbor NR SR**

**Gestorský výbor odporúča schváliť.**

1. **K čl. II 6. bodu** (§ 18 ods. 2)

V čl. II 6. bode v § 18 ods. 2 prvej vete sa nad slovo „kurz“ umiestňuje odkaz 16.

Ide o doplnenie chýbajúceho odkazu na právne záväzný akt, s ktorým sa § 18 ods. 2 zosúlaďuje.

**Výbor NR SR pre financie a rozpočet**

**Výbor NR SR pre hospodárske záležitosti**

**Ústavnoprávny výbor NR SR**

**Gestorský výbor odporúča schváliť.**

Gestorský výbor odporúča o návrhoch výboru Národnej rady Slovenskej republiky, ktoré sú uvedené v spoločnej správe hlasovať takto :

O bodoch spoločnej správy č. **1 až 9** hlasovať spoločne s návrhom gestorského výboru **schváliť**.

**V.**

Gestorský výbor na základe stanovísk výborov k vládnemu návrhu zákona, ktorým sa mení a dopĺňa zákon č. 563/2009 Z. z. o správe daní (daňový poriadok) a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony (tlač 1580) vyjadrených v uzneseniach uvedených pod bodom III. tejto správy a v stanoviskách poslancov gestorského výboru vyjadrených v rozprave k tomuto návrhu zákona v súlade s § 79 ods. 4 a § 83 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov

 **odporúča Národnej rade Slovenskej republiky**

 vládny návrh zákona, ktorým sa mení a dopĺňa zákon č. 563/2009 Z. z. o správe daní (daňový poriadok) a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony (tlač 1580) **schváliť s pozmeňujúcimi a doplňujúcimi návrhmi.**

 Predmetná správa výborov Národnej rady Slovenskej republiky o vládnom návrhu zákona, ktorým sa mení a dopĺňa zákon č. 563/2009 Z. z. o správe daní (daňový poriadok) a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony (tlač 1580a) bola schválená uznesením gestorského výboru č. 467 zo 16. septembra 2015. Výbor určil poslanca **Vladislava Petráša** za spoločného spravodajcu výborov.

Súčasne ho poveril

1. predniesť spoločnú správu výborov na schôdzi Národnej rady Slovenskej republiky

1. navrhnúť Národnej rade Slovenskej republiky postup pri hlasovaní o pozmeňujúcich a doplňujúcich návrhoch, ktoré vyplynuli z rozpravy (§ 83 ods. 2, § 84 ods. 2 a § 86 zákona č. 350/1996 Z. z.).

Bratislava 16. septembra 2015

**Daniel D u c h o ň, v. r.**

**predseda**

 **Výboru NR SR pre financie a rozpočet**